SK Úradný vestník Európskej únie C 211/73

Stanovisko výboru regiónov „kontrolný systém spoločenstva pre rybársku politiku“

(2009/C 211/11)

VÝBOR REGIÓNOV

— jednoznačne víta dôkladnú revíziu kontrolného systému európskej spoločnej rybárskej politiky (SRP) a vyzýva Radu a Európsku komisiu, aby zohľadnili rôznorodosť a špecifické vlastnosti rôznych flotíl a rybolovných regiónov,

— je presvedčený, že kultúru dodržiavania pravidiel možno rozvinúť iba vtedy, ak budú kontrolné opatrenia zavedené na základe dialógu a dohody, a nie príkazom zhora. Víta nové opatrenia, ktoré nariadenie zavádza s cieľom prinútiť členské štáty, aby dodržiavali ciele spoločnej rybárskej politiky. Je však presvedčený, že primeranosť takýchto opatrení je potrebné dobre zvážiť. VR v tejto súvislosti odmieta zamietnutie výmeny kvót,

— požaduje, aby sa vysvetlil rozsah nových ustanovení o rekreačnom rybolove pokiaľ ide o licencie a povolenia. Ak by takýto lov rýb nebol regulovaný, mohol by ohroziť zásoby rýb v rámci plánov obnovy. Uplatnená regulácia však musí byť primeraná, t. j. nesmie byť prehnaná,

— keďže má obavy predovšetkým o trvalo udržateľný a výnosný rybolov v malom, požaduje vysvetlenie nových ustanovení, podľa ktorých sú 10 – 15-metrové člny povinné nainštalovať systém monitorovania plavidiel, viesť elektronický lodný denník a vyplniť elektronické vyhlásenia o vykládke. Odmieta, aby sa AIS montovali do všetkých rybárskych plavidiel dlhších ako 15 metrov a žiada, aby sa výkon motora úradne nepotvrdzoval pri rybárskych plavidlách kratších než 10 metrov, ktoré používajú len statický rybársky výstroj.

Spravodajca : Sir Simon DAY (UK/EĽS), člen Rady grófstva Devon

Referenčné dokumenty

Oznámenie Komisie Európskemu parlamentu a Rade o návrhu nariadenia Rady, ktorým sa zriaďuje kontrolný systém Spoločenstva na zabezpečenie dodržiavania pravidiel spoločnej rybárskej politiky, KOM(2008) 718 v konečnom znení

Návrh nariadenia Rady, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej rybárskej politiky KOM(2008) 721 v konečnom znení – 2008/0216 (CNS)

I. POLITICKÉ ODPORÚČANIA

VÝBOR REGIÓNOV,

1. jednoznačne víta dôkladnú revíziu kontrolného systému európskej spoločnej rybárskej politiky (SRP). Súčasný kontrolný systém je neefektívny, nákladný, zložitý a neprináša želané výsledky;

2. schvaľuje sledované ciele: zjednodušiť, zharmonizovať, zefektívniť kontroly s nižšími nákladmi a dosiahnuť rešpektovanie pravidiel;

3. sa domnieva, že je potrebná celková reforma a podľa jeho názoru je najrealistickejšou možnosť 3 nového nariadenia;

A. Vzhľadom na regionálny a miestny rozmer

4. vyzýva Radu a Európsku komisiu, aby zohľadnili rôznorodosť a špecifické vlastnosti rôznych flotíl a rybolovných regiónov, ako je stanovené v odôvodnení č. 18 návrhu;

5. požaduje, aby sa venovala osobitná pozornosť potrebám okrajových námorných regiónov, ktoré sú mimoriadne závislé od rybolovu. Nevyhnutným predpokladom je flexibilita a možnosť prijať konkrétne opatrenia prispôsobené konkrétnym okolnostiam a príslušnému regiónu (1);

6. zdôrazňuje, že decentralizácia SRP, ktorá sa odrazila vo vytvorení regionálnych poradných rád a v reštrukturalizácii Generálneho riaditeľstva pre rybné hospodárstvo a námorné záležitosti Európskej komisie, podporuje narastajúcu potrebu vytvoriť nový politický rámec kontroly na úrovni regionálnych morí. To si vyžaduje väčšiu právomoc Európskej komisie, aby podporila rôznorodosť, ktorú v sebe regionálny model zahŕňa;

7. zdôrazňuje zmeny, ktoré nový systém kontroly rybárskej politiky prinesie miestnym a regionálnym orgánom zodpovedným za kontrolu rybárskej politiky. Tento nový systém možno úspešne zaviesť iba vtedy, ak členské štáty správne pridelia upravené kompetencie všetkým príslušným administratívnym úrovniam. Nevyhnutným predpokladom sú dostatočné finančné a ľudské zdroje pre stabilné organizačné štruktúry vybavené dostatočnými prostriedkami na kontrolu a na podporu národnej kultúry dodržiavania pravidiel a nástrojmi na koordinované využívanie týchto prostriedkov;

B. Nový spoločný prístup ku kontrole a monitorovaniu

Všeobecné ustanovenia

8. podporuje vysvetlenie týkajúce sa jednotlivých zodpovedností členských štátov a regiónov, Komisie a Agentúry pre kontrolu rybného hospodárstva Spoločenstva (CFCA), aby nedošlo k zdvojovaniu úloh. Európska komisia bude naďalej zabezpečovať opatrenia týkajúce sa monitorovania, aby zaistila, že pravidlá rybárskej politiky sú vo všetkých regiónoch dodržiavané jednotne;

9. víta nové ustanovenia o posilnení strategického programovania, určovania taktických cieľov a stratégií na odber vzoriek v oblasti kontroly rybárskej politiky vrátane systematickej analýzy rizík. Aby nedošlo k nekoordinovanému uplatňovaniu tohto nového nástroja, Výbor regiónov dôrazne podporuje pomoc monitorovacích orgánov prostredníctvom vytvorenia jednotných metodík riadenia rizík na všetkých úrovniach, ako stanovuje napríklad v prípade CFCA v článku 112;

10. víta predovšetkým novú povinnosť členských štátov zriadiť samostatný orgán v každom členskom štáte (článok 5 ods. 5), ktorý bude zodpovedný za efektívnu koordináciu všetkých kontrolných nástrojov na všetkých úrovniach;

Zníženie administratívnej záťaže a nákladov

11. predpokladá výrazné zníženie prevádzkových nákladov vo výške 30 %, čím sa zvýši efektivita nákladov kontrolných systémov členských štátov a regiónov za predpokladu, že sa budú využívať moderné technológie a zmodernizujú sa kontrolné systémy. Ak však k tomuto zníženiu nedôjde, akékoľvek zvýšenie finančného zaťaženia členských štátov alebo regiónov by malo zodpovedať rozpočtu EÚ, hlavne vzhľadom na rozdielne zodpovednosti niektorých členských štátov a regiónov pokiaľ ide o kvóty v rámci spoločnej rybárskej politiky;

12. vyzýva Radu, aby zdôraznila dosiahnutie efektivity nákladov prostredníctvom zriadenia pobrežných verejných štruktúr, ktoré lepšie integrujú riadenie rybolovu do iných námorných činností, ako aj prostredníctvom vytvorenia spoločných inšpektorátov pobrežných členských štátov a priľahlých regiónov na kontrolu rybolovu;

13. nedávno odporučil začleniť do úloh inšpektorátov rybolovu také úlohy, ako plnia napríklad inšpektoráty životného prostredia, hraničná kontrola, námorné záchranné služby a civilná ochrana (2) a víta nové ustanovenie o zriadení integrovanej siete námorného dohľadu. (články 4 a 112 a článok 17g o právomociach CFCA);

Väčšie využívanie moderných technológií

14. obozretne víta dôraz, ktorý sa v návrhu kladie na väčšie využívanie moderných technológií a efektívnych systémov na potvrdenie údajov vrátane systému monitorovania plavidiel a iných vhodných a cenovo výhodných systémov (články 9 až 11), čo čiastočne odráža predchádzajúce odporúčanie VR (3). Avšak napriek tomu, že elektronické monitorovanie je kľúčovou zložkou cenovo výhodného rybného hospodárstva, nemalo by dochádzať k zdvojovaniu podporných a riadiacich systémov. Zariadenia majú byť primerané veľkosti plavidiel a trvaniu a miestu plavby. VR znepokojuje hlavne skutočnosť, že automatický identifikačný systém (AIS) je určený na zaistenie bezpečnosti počas plavby, avšak nie je vhodný na kontrolu rybárskej politiky;

15. technológie sa neustále vyvíjajú a VR trvá na tom, aby bolo nariadenie zabezpečené aj do budúcnosti prostredníctvom efektívneho regulačného mechanizmu na prijatie technickej zmeny. Vyzýva miestne a regionálne orgány a organizácie výrobcov, aby sa zapojili do pilotných projektov týkajúcich sa nástrojov sledovateľnosti, akým je napríklad genetická analýza (článok 13 ods. 1);

Monitorovanie rybolovu a uvádzania na trh

16. zdôrazňuje, že kontroly na mori je potrebné zachovať ako v súčasnosti jediný spôsob, ktorým možno primerane monitorovať rybárske zariadenia a technické ochranné opatrenia (TCM), veľkosť ôk siete, atď., ktoré často upravujú ustanovenia o vplyve rybolovu na životné prostredie;

17. zasadzuje sa o dvojitý prístup, ktorý sa snaží o dosiahnutie rovnováhy medzi kontrolami na mori a na súši. Mal by zahŕňať: a) zlepšenia v oblasti príslušných a efektívnych kontrol na mori a b) zlepšenú kontrolu a inšpekciu na súši zameranú na kľúčové prístavy vrátane zlepšení v oblasti kontroly dovážaných rýb. Poskytnutie spoľahlivejších údajov o vykládkach je pre využitie procesu hodnotenia zásob rozhodujúce;

18. keďže riadenie flotíl je naďalej rozhodujúcim prvkom spoločnej rybárskej politiky, víta Výbor regiónov nové nástroje na sledovanie, certifikáciu a krížovú kontrolu výkonu motora s výnimkou rybárskych plavidiel kratších ako 10 metrov, ktoré používajú len statický rybársky výstroj (články 30 – 32);

19. keďže výbor má obavy predovšetkým o trvalo udržateľný a výnosný rybolov v malom, požaduje vysvetlenie nových ustanovení, podľa ktorých sú 10 – 15-metrové člny povinné nainštalovať systém monitorovania plavidiel (článok 9), viesť elektronický lodný denník (článok 14) a vyplniť elektronické vyhlásenia o vykládke (článok 21), avšak členské štáty môžu zaviesť výnimky. S cieľom podporiť tieto menšie plavidlá, aby splnili nové ustanovenia, musí Výbor regiónov trvať na rozšírení škály výnimiek alebo na zvýšení financovania za týmto účelom zo strany EÚ a jednotlivých krajín;

20. podporuje projekty na miestnej/regionálnej úrovni zamerané na dobrovoľné a dotované zavedenie vyššie uvedených alebo podobných monitorovacích systémov v člnoch kratších ako 10 – 15 metrov, t. j. z hľadiska správy námorných chránených oblastí a ochranných zón;

21. súhlasí, že kvôli zabezpečeniu primeranej úrovne kontroly by členské štáty a regióny mali monitorovať malé plavidlá kratšie ako 10 metrov prostredníctvom plánu na výber vzoriek. Avšak Výbor regiónov požaduje vysvetlenie k plánom výberu vzoriek, ktoré majú byť „podľa možnosti [...] štandardizované v rámci regiónov“ (článok 16 ods. 2 a článok 22 ods. 2);

22. víta nové spoločné normy na monitorovanie obchodovania a požaduje plnú sledovateľnosť vykládok. Je to v záujme odstránenia nelegálnych vykládok rýb ako aj v záujme spotrebiteľov tým, že sú im poskytnuté príslušné výrobné informácie na každom stupni obchodovania (článok 51);

Špecifické monitorovanie viacročných plánov a technických opatrení

23. žiada, aby sa miestne a regionálne kontrolné úrady a zainteresované subjekty zapojili do stanovovania „určených prístavov“ (článok 34) a do zostavovania vnútroštátnych a regionálnych akčných programov kontroly platných pre každý viacročný plán (článok 36);

24. opäť vyzýva k lepšej kontrole technických opatrení, ktoré sa zameriavajú na zredukovanie, prípadne odstránenie odpadu, pričom zohľadňujú miestne podmienky a poskytujú stimuly (4). Odkladanie vrátenia nevyhnutného odpadu do mora sa však javí ako zbytočné a malo by byť zaznamenávané iba odhadované množstvo;

25. víta nový, modernejší systém monitorovania plavidiel určený pre chránené námorné oblasti (článok 39), ktorý poskytuje verejným orgánom lepšie nástroje na splnenie ich povinností týkajúcich sa správy týchto miest. Je však potrebné aj náležite definovať chránené námorné oblasti a spropagovať ich účel s cieľom zaistiť, že monitorované budú iba tie plavidlá, ktoré nemajú povolenie na lov rýb v takýchto oblastiach;

Sledovanie rekreačného rybolovu

26. požaduje, aby Rada vysvetlila rozsah nového článku 47 o rekreačnom rybolove. Ak by takýto lov rýb nebol regulovaný, mohol by ohroziť zásoby rýb v rámci plánov obnovy, napr. v prípade profesionálnej rybárskej turistiky, prípadne mimo sezóny komerčného rybolovu;

C. Kultúra dodržiavania pravidiel

27. vyzýva, aby bol v odôvodnení č. 5 nariadenia väčšmi zdôraznený rozvoj kultúry prirodzeného dodržiavania pravidiel rybolovu, ktoré si spoločne určili všetky zainteresované subjekty. Je potrebné považovať ju za základ akejkoľvek účinnej reformy kontrolného systému;

28. je presvedčený, že kultúru dodržiavania pravidiel možno rozvinúť iba vtedy, ak budú kontrolné opatrenia zavedené na základe dialógu a dohody, a nie príkazom zhora. Je potrebné vytvoriť súdržné partnerstvo medzi rybármi, kontrolnými orgánmi, výskumnými zariadeniami, mimovládnymi organizáciami, rybným hospodárstvom a v rámci osi 4 Európskeho fondu rybného hospodárstva zriadiť regionálne poradné rady a miestne skupiny, ktoré by tento druh spolupráce podporovali. Výbor regiónov už v minulosti zdôraznil, že zodpovednosť za sledovanie rybolovu a rybolovných práv (5) musia mať rybári;

29. nalieha, aby Európska komisia vyvinula maximálne úsilie na to, aby všetci medzinárodní partneri rešpektovali kultúru dodržiavania pravidiel a aby sa táto kultúra uplatňovala aj v iných vodách, kde operujú plavidlá EÚ;

30. považuje zjednodušenie pravidiel kontroly rybolovu za základný cieľ (6) a víta zásadný posun, ktorý v tomto smere urobila Komisia. Týmto sa zníži administratívna záťaž kladená na verejné orgány a súkromný sektor a uľahčí sa sledovanie pravidiel. Zvýši sa tým aj dôvera zainteresovaných subjektov, čo podporí kultúru dodržiavania pravidiel;

Zavedenie harmonizovaných odrádzajúcich sankcií

31. víta zavedenie harmonizovaných a odrádzajúcich sankcií za závažné priestupky (článok 82) vrátane vytvorenia bodového pokutového systému (článok 84), ktorý môže viesť k pozastaveniu alebo odobratiu licencie na rybolov, ako aj vytvorenie národných registrov priestupkov (článok 85);

32. je presvedčený, že to všetko odráža predchádzajúce výzvy Výboru regiónov na harmonizáciu odrádzajúcich a trestných opatrení (7) a pomáha napraviť nejednoznačný charakter súčasného systému, zastavuje politiku „trestných platieb“ a redukuje migráciu páchateľov do členských štátov s najnižšími pokutami;

33. vyzýva členské štáty a regióny, aby harmonizovali svoje sankcie za priestupky spáchané v cezhraničných rybolovných regiónoch, napr. cezhraničných chránených námorných oblastiach;

34. súhlasí s výzvami, aby sa okrem pokút využívali ako ďalší druh sankcie aj dotácie, s tým, že plavidlá, ktoré opakovane spôsobili závažné priestupky, by na podporu z verejných prostriedkov alebo na dotácie nemali nárok. Kultúru dodržiavania pravidiel by však výrazne podporili pozitívne stimuly, ako napríklad „ďalšie dni na mori“ alebo iné kompenzácie, výmenou za účasť v systémoch, akým je napríklad používanie lepších rybárskych zariadení, podpora uzatvorenia rybolovu v reálnom čase, účasť v plánoch vyhýbania sa lovu určitých druhov atď;

Spolupráca medzi členskými štátmi, Európskou komisiou a agentúrou CFCA

35. víta posilnené ustanovenia na zlepšenie spolupráce medzi orgánmi kontroly rybolovu v členských štátoch či regiónoch a Komisiou vrátane moderného prístupu k výmene údajov. Pri napomáhaní tomuto prístupu by kľúčovú úlohu mala zohrávať agentúra CFCA;

36. registruje napredovanie pri vývoji plánov spoločného nasadenia na mori. Zdá sa však, že v prípade inšpekcií na súši sa podobné napredovanie nevyvíja tak dobre. Okrem toho je potrebné nadviazať spoluprácu s príslušnými orgánmi tretích krajín a súčasne zabezpečiť, aby mali požadované prostriedky a právomoci;

37. je presvedčený, že nové zabezpečené internetové stránky, ktoré budú vytvorené na výmenu údajov (články 106 – 108) a systematické krížové kontroly všetkých dostupných údajov (článok 102) zlepšia spôsobilosť Európskej komisie zhodnotiť, do akej miery členské štáty uplatňujú spoločnú rybársku politiku správne;

38. v minulosti podporil zriadenie „Európskeho inšpektorátu pre rybolov“ (8), a preto víta v tejto súvislosti predĺženie mandátu Agentúry pre kontrolu rybného hospodárstva Spoločenstva (CFCA), ako stanovuje článok 112 návrhu nariadenia. Výbor regiónov však trvá na tom, aby sa predpokladaná pomoc, ktorú CFCA poskytne vnútroštátnym, regionálnym a miestnym orgánom na kontrolu rybolovu, týkala normalizácie kontrolných a inšpekčných postupov na mori a na súši, overovania vnútroštátnych noriem odbornej prípravy, uskutočňovania kurzov a seminárov a tiež zriadenia „asistenčnej služby“, kde by sa členské štáty, regionálne poradné rady alebo profesijné organizácie mohli informovať o rozsahu a významu nariadenia;

D. Účinné uplatňovanie pravidiel spoločnej rybárskej politiky

Nové normy pre dohľad a inšpekcie

39. súhlasí s potrebou zvýšiť nielen úroveň sankcií, ale aj mieru, v akej kontrolné systémy vytvorené inšpekčnými orgánmi a orgánmi dohľadu odhalia prípady porušenia. Výbor regiónov víta v tomto ohľade nové ustanovenia o normalizácii systémov dohľadu a pozorovateľov, ako aj prípustnosť správ o dohľade a správ vypracovaných pozorovateľmi (články 61 – 64);

40. podporuje možnosť členského štátu vykonať inšpekciu svojich plavidiel alebo plavidiel iného členského štátu teraz aj v pobrežných vodách vo vzdialenosti kratšej ako 12 námorných míľ, ako aj vykonať inšpekcie na území iného členského štátu (články 71 – 73). Výbor regiónov podporuje miestne a regionálne kontrolné orgány pôsobiace v pohraničných oblastiach pri vytváraní súčinnosti prostredníctvom úsilia o úzku spoluprácu pri inšpekčných činnostiach a rýchleho uplatnenia postupov vydávania povolení stanovených v článku 72;

Rozšírenie právomocí Komisie pri hodnotení, riadení a kontrole

41. podporuje určité rozšírenie využívania existujúcich právomocí Európskej komisie v prípadoch, kedy to bude viesť k dosiahnutiu rovnakých spravodlivých podmienok pre kontroly, pričom hlavnú zodpovednosť za kontrolu spoločnej rybárskej politiky budú naďalej niesť členské štáty. Výbor regiónov obozretne víta ďalšie právomoci udelené Európskej komisii pri vykonávaní nezávislých inšpekcií (článok 90), ako aj auditu vnútroštátnych kontrolných systémov (článok 92). Na druhej strane je potrebné vysvetliť rozsah nových právomocí pridelených Európskej komisii pri vytváraní špecifických akčných plánov kontroly na lepšie uplatňovanie spoločnej rybárskej politiky v členských štátoch, ktoré ju uplatňujú nedostatočne (článok 94 ods. 4);

42. vyzýva Európsku komisiu, aby sa vyhla akejkoľvek tendencii podieľať sa na mikrorozhodnutiach. V tejto súvislosti je otázne, či je správne preniesť na Komisiu právomoci týkajúce sa uzatvorenia miest rybolovu v reálnom čase (článok 45), hoci by mohlo byť prospešné pre druhy postihnuté nadmerným rybolovom;

43. zdôrazňuje, že rozšírenie právomocí by malo vychádzať z novo definovanej spolupráce s členskými štátmi, ako aj v rámci Európskej komisie pri budovaní kapacít v Generálnom riaditeľstve pre námorné záležitosti a rybné hospodárstvo a v agentúre CFCA, ale aj z väčšej inštitucionálnej súdržnosti s Generálnym riaditeľstvom pre životné prostredie Európskej komisie;

Opatrenia na zabezpečenie dodržiavania pravidiel členskými štátmi

44. uznáva, že nesprávne uplatňovanie jedným členským štátom môže konkrétne v prípade migrujúcich druhov rýb poškodiť správne riadenie spoločných zdrojov rýb. Výbor regiónov poznamenáva, že jediný postup, ktorý má Komisia v súčasnosti k dispozícii v prípade, že členský štát nedodrží pravidlá, je postup uplatňovaný pri porušení povinností, ktorý je veľmi zdĺhavý a nie vždy vedie k uvaleniu sankcií;

45. víta v tomto ohľade nové opatrenia, ktoré nariadenie zavádza s cieľom prinútiť členské štáty, aby dodržiavali ciele spoločnej rybárskej politiky vrátane uzatvorenia príslušných miest rybolovu na podnet Komisie (článok 96), finančných postihov voči členským štátom, ako je napríklad pozastavenie a zrušenie finančnej pomoci Spoločenstva (článok 95). Výbor regiónov má však obavy, že rozšírený rozsah, vrátane zrážok z kvóty (článok 98) a zamietnutia prevodu kvót (článok 99), by mohol znamenať, že Komisia môže jednostranne zmeniť relatívnu stabilitu celkových povolených výlovov a kvót medzi členskými štátmi;

46. je presvedčený, že primeranosť takýchto opatrení je potrebné dobre zvážiť. Výbor regiónov sa obáva, že náklady budú musieť znášať skôr pobrežné regióny EÚ a ich rybné hospodárstvo než členské štáty;

47. požaduje, aby Európska komisia zároveň pokračovala v prístupe založenom na väčšej spolupráci, ktorý sa začal novými memorandami o porozumení. Tie Komisia podpísala s niektorými členskými štátmi a sú v nich uvedené jasne definované referenčné kritéria na zlepšenie kontrolných systémov rybolovu v príslušných členských štátoch. Do vypracovávania takýchto memoránd by mali byť zapojené aj miestne a regionálne kontrolné orgány.

II. ODPORÚČANÉ ZMENY A DOPLNENIA

Pozmeňovací návrh 1

Návrh nariadenia Rady, odôvodnenie č. 29

Text navrhnutý Komisiou Pozmeňovací návrh VR (29) Je potrebné udeliť Komisii právomoci na uzatvorenie miest rybolovu, ak sa vyčerpali kvóty členského štátu alebo samotných TAC. Okrem toho by Komisia mala byť oprávnená znižovať kvóty a zamietať prevody kvót alebo výmeny kvót, aby tak zabezpečila dosiahnutie cieľov spoločnej rybárskej politiky členskými štátmi. (29) Je potrebné udeliť Komisii právomoci na uzatvorenie miest rybolovu, ak sa vyčerpali kvóty členského štátu alebo samotných TAC. Okrem toho by Komisia mala byť oprávnená znižovať kvóty a zamietať prevody kvót alebo výmeny kvót, aby tak zabezpečila dosiahnutie cieľov spoločnej rybárskej politiky členskými štátmi.

Zdôvodnenie

Výbor regiónov uznáva, že členský štát, ktorý povolí flotile opakovane prekročiť jej kvótu alebo neprijme opatrenia potrebné na zabezpečenie dodržiavania pravidiel spoločnej rybárskej politiky, je potrebné penalizovať. Mechanizmy, ktoré by to umožňovali, by však nemali zahŕňať zrážky z kvót a zamietnutie prevodu či výmeny kvót, keďže by to nemalo vplyv na členský štát, ktorý nedodržiava pravidlá, ale na flotily, ktoré sa na porušovaní pravidiel vôbec nemusia podieľať, a dokonca, v prípade výmeny kvót, na iné členské štáty, ktoré s predmetným porušovaním nemajú nič spoločné. Takéto opatrenia by navyše znamenali, že Komisia môže jednostranne zmeniť relatívnu stabilitu medzi členskými štátmi.

Pozmeňovací návrh 2

Návrh nariadenia Rady, článok 4 ods. 21

Text navrhnutý Komisiou Pozmeňovací návrh VR (21) „Údaje systému monitorovania plavidiel“ znamenajú údaje o identifikácii rybárskych plavidiel, zemepisnej polohe, dátume, čase, kurze a rýchlosti prenášané družicovými sledovacími zariadeniami nainštalovanými na palube rybárskych plavidiel strediska monitorovania rybolovu vlajkového štátu; (21) „Údaje systému monitorovania plavidiel“ znamenajú údaje o identifikácii rybárskych plavidiel, zemepisnej polohe, dátume, čase, kurze a rýchlosti prenesené družicovými sledovacími alebo podobnými pozemnými monitorovacími zariadeniami nainštalovanými na palube rybárskych plavidiel strediska monitorovania rybolovu vlajkového štátu;

Zdôvodnenie

Navrhovaná definícia by vylúčila možnosť používať (po vhodnom odskúšaní) lacnejšie, no rovnako účinné prostriedky systému monitorovania plavidiel, ktoré by mohli byť vhodnejšie pre plavidlá s celkovou dĺžkou nad 10 m a maximálne 15 m, ktoré sa plavia dostatočne blízko pozemných monitorovacích systémov. Výbor regiónov preto upravuje túto definíciu aj príslušné pododseky článku 9 (pozri pozmeňovací návrh 7).

Pozmeňovací návrh 3

Návrh nariadenia Rady, článku 4 – nový odsek po odseku 24

Text navrhnutý Komisiou Pozmeňovací návrh VR „Závažné porušenie“ znamená typy konania, ktoré je považované za obzvlášť škodlivé pre správne uplatnenie pravidiel SRP predovšetkým v oblastiach, ako je zachovanie zásob, sledovanie rybolovných činností a obchodovanie s produktmi rybolovu, a najmä činnosti uvedené v článku 42 ods. 1 NARIADENIA RADY (ES) č. 1005/2008.

Zdôvodnenie

Výbor regiónov žiada o vysvetlenie, ktoré priestupky sa majú považovať za „závažné“, aby sa na ne vzťahoval článok 82. Ďalšiu pozornosť je potrebné venovať odlišným interpretáciám členských štátov, pričom je potrebné čo najviac zosúladiť príslušné kritériá.

Pozmeňovací návrh 4

Návrh nariadenia Rady, článok 4 – nový odsek po odseku 24

Text navrhnutý Komisiou Pozmeňovací návrh VR „Aukčné stredisko“ znamená fyzickú alebo právnickú osobu registrovanú a schválenú ako stredisko pre aukciu rýb, kde sa ryby predávajú prvýkrát, a to prostredníctvom verejnej súťaže alebo priamymi predajmi registrovaným nákupcom.

Zdôvodnenie

Výbor regiónov zaregistroval, že nie je navrhovaná žiadna definícia „aukčného strediska“, aj keď článok 52 požaduje, aby sa určité zásoby predali prvýkrát v aukčnom stredisku. Na účely tohto nariadenia by sa „aukcia“ nemala obmedzovať len na „verejnú súťaž“.

Pozmeňovací návrh 5

Návrh nariadenia Rady, článok 4 – nový odsek po odseku 24

Text navrhnutý Komisiou Pozmeňovací návrh VR „Rekreačný rybolov“ znamená iný ako komerčný a schválený rybolov, ktorý je vykonávaný vo veľkom z plavidiel bez licencie alebo plavidiel na otvorenom mori odčerpávajúcich zo zásob rýb, na ktoré sa vzťahujú viacročné plány.

Zdôvodnenie

Článok 47 sa odvoláva na „rekreačný rybolov“. Komisia môže znenie článku 47 prepracovať, avšak Výbor regiónov navrhuje túto definíciu „rekreačného rybolovu“ na vysvetlenie súčasného navrhovaného kontextu.

Nekomerčný rekreačný rybolov však obvykle znamená akýkoľvek rybolov v námorných vodách vrátane, okrem iného, športového rybárstva, rekreačného rybárstva a turnajov vykonávaných z plavidla, ktoré nemusí mať licenciu Spoločenstva na rybolov podľa nariadenia Spoločenstva (ES) č. 1281/2005 z 3. augusta 2005.

Pozmeňovací návrh 6

Návrh nariadenia Rady, článok 5 ods. 6

Text navrhnutý Komisiou Pozmeňovací návrh VR 6. Podmienkou vyplácania príspevku z Európskeho rybárskeho fondu podľa nariadenia Rady č. 1198/2006 a príspevkov Spoločenstva na opatrenia uvedené v článku 8 písm. a) nariadenia Rady (ES) č. 861/2006 by malo byť dodržovanie povinnosti členských štátov zaistiť dodržovanie a presadzovanie pravidiel o zachovávaní kontrole inšpekcii a presadzovaní v rámci spoločnej rybárskej politiky, ktoré sa vzťahujú na financované opatrenia alebo majú vplyv na ich účinnosť a s týmto cieľom vykonávať a udržovať režim účinnej inšpekcie, sledovania, dohľadu a presadzovania. 6. Podmienkou vyplácania príspevku z Európskeho rybárskeho fondu podľa nariadenia Rady č. 1198/2006 a príspevkov Spoločenstva na opatrenia uvedené v článku 8 písm. a) nariadenia Rady (ES) č. 861/2006 by malo byť dodržovanie povinnosti členských štátov zaistiť dodržovanie a presadzovanie pravidiel o zachovávaní kontrole inšpekcii a presadzovaní v rámci spoločnej rybárskej politiky, ktoré sa vzťahujú na financované opatrenia alebo majú vplyv na ich účinnosť a s týmto cieľom vykonávať a udržovať režim účinnej inšpekcie, sledovania, dohľadu a presadzovania.

Zdôvodnenie

Výbor regiónov verí, že lepšia regulácia je založená na stimuloch ako aj na pokutách. Nezabezpečenie úplného dodržiavania pravidiel SRP je potrebné riešiť proporcionálne, pričom súdy by sa mali zaoberať iba prípadmi závažného nedodržania pravidiel. Je neprijateľné, aby sa vyplácanie finančných prostriedkov z EFF spájalo s hromadným dodržiavaním povinností týkajúcich sa kontroly. Tento odsek vytvára veľkú právnu neistotu. (Pozri článok 95).

Pozmeňovací návrh 7

Návrh nariadenia Rady, článok 9 ods. 1

Text navrhnutý Komisiou Pozmeňovací návrh VR 1. Členské štáty používajú satelitný systém monitorovania plavidiel na účinné monitorovanie rybolovných činností rybárskych plavidiel plaviacich sa pod ich vlajkou nezávisle od toho, kde sa nachádzajú a nezávisle od rybolovných činností v ich vodách. Členské štáty zabezpečia pravidelné monitorovanie presnosti týchto údajov a okamžite konajú vždy, keď zistia, že údaje sú nepresné. 1. Členské štáty používajú satelitný systém monitorovania plavidiel a ak je to vhodné, pozemný monitorovací systém na účinné monitorovanie rybolovných činností rybárskych plavidiel plaviacich sa pod ich vlajkou nezávisle od toho, kde sa nachádzajú a nezávisle od rybolovných činností v ich vodách. Členské štáty zabezpečia pravidelné monitorovanie presnosti týchto údajov a okamžite konajú vždy, keď zistia, že údaje sú nepresné.

Zdôvodnenie

Pozri pozmeňovací návrh č. 2.

Pozmeňovací návrh 8

Návrh nariadenia Rady, článok 10

Text navrhnutý Komisiou Pozmeňovací návrh VR Článok 10 Automatický identifikačný systém 1. Rybárske plavidlo s celkovou dĺžkou viac ako 15 metrov má mať automatický systém identifikácie, ktorý spĺňa výkonnostné normy Medzinárodnej námornej organizácie v súlade s kapitolou V, predpisom 19, oddielom 2.4.5. dohovoru SOLAS z roku 1974 v jeho aktualizovanej verzii, a udržiavať tento systém v prevádzke. 2. Členské štáty využívajú údaje automatického identifikačného systému na účely krížovej kontroly s inými dostupnými údajmi v súlade s článkami 102 a 103. S týmto cieľom členské štáty zabezpečia, aby boli údaje z automatického identifikačného systému pre rybárske plavidlá plaviace sa pod ich vlajkou dostupné ich vnútroštátnym orgánom kontroly rybolovu. Členské štáty zabezpečia pravidelné monitorovanie presnosti týchto údajov a okamžite konajú vždy, keď zistia, že údaje sú nepresné. Článok 10 Automatický identifikačný systém 1. Rybárske plavidlo s celkovou dĺžkou viac ako 15 metrov má mať automatický systém identifikácie, ktorý spĺňa výkonnostné normy Medzinárodnej námornej organizácie v súlade s kapitolou V, predpisom 19, oddielom 2.4.5. dohovoru SOLAS z roku 1974 v jeho aktualizovanej verzii, a udržiavať tento systém v prevádzke. 2. Členské štáty využívajú údaje automatického identifikačného systému na účely krížovej kontroly s inými dostupnými údajmi v súlade s článkami 102 a 103. S týmto cieľom členské štáty zabezpečia, aby boli údaje z automatického identifikačného systému pre rybárske plavidlá plaviace sa pod ich vlajkou dostupné ich vnútroštátnym orgánom kontroly rybolovu. Členské štáty zabezpečia pravidelné monitorovanie presnosti týchto údajov a okamžite konajú vždy, keď zistia, že údaje sú nepresné.

Zdôvodnenie

Medzinárodný dohovor o bezpečnosti života na mori (SOLAS) Medzinárodnej námornej organizácie (IMO) vyžaduje namontovanie automatických identifikačných systémov (AIS) na palubu medzinárodných námorných lodí s hrubou tonážou (GT) 300 ton alebo viac a na palubu všetkých osobných lodí bez ohľadu na ich veľkosť. V súčasnosti je 40 000 plavidiel na celom svete vybavených AIS s cieľom podporiť bezpečnosť navigácie a bezpečnosť v medzinárodnom sektore námornej dopravy. Namontovanie AIS do všetkých plavidiel s celkovou dĺžkou väčšou ako 15 metrov by nepochybne maximálne zaťažilo systém a oslabilo by jeho účinnosť v oblasti námornej bezpečnosti .

Pozmeňovací návrh 9

Návrh nariadenia Rady, článok 14 ods. 1

Text navrhnutý Komisiou Pozmeňovací návrh VR 1. Bez toho, aby boli dotknuté osobitné pravidlá, kapitáni rybárskych plavidiel Spoločenstva s celkovou dĺžkou väčšou ako 10 metrov vedú lodný denník o svojich operáciách, v ktorom osobitne uvádzajú všetky množstvá väčšie ako 15 kg živej hmotnosti ekvivalentné jednotlivým uloveným a na palube držaným druhom, dátum a príslušnú geografickú oblasť, vyjadrenú odkazom na podoblasť a divíziu alebo subdivíziu, prípadne štatistický pravouholník, v ktorom sa uplatňuje obmedzovanie úlovkov podľa právnych predpisov Spoločenstva, pre tieto úlovky a typ použitého výstroja. V lodnom denníku sa zaznamenávajú aj množstvá jednotlivých druhov hodených späť do mora. Za presnosť údajov zaznamenaných v lodnom denníku zodpovedá kapitán. 1. Bez toho, aby boli dotknuté osobitné pravidlá, kapitáni rybárskych plavidiel Spoločenstva s celkovou dĺžkou väčšou ako 10 metrov vedú lodný denník v písomnej forme o svojich operáciách, v ktorom osobitne uvádzajú všetky množstvá väčšie ako 15 50 kg živej hmotnosti ekvivalentné jednotlivým uloveným a na palube držaným druhom, dátum a príslušnú geografickú oblasť, vyjadrenú odkazom na podoblasť a divíziu alebo subdivíziu, prípadne štatistický pravouholník, v ktorom sa uplatňuje obmedzovanie úlovkov podľa právnych predpisov Spoločenstva, pre tieto úlovky a typ použitého výstroja. V lodnom denníku sa zaznamenávajú aj množstvá jednotlivých druhov hodených späť do mora. Odhadované množstvá jednotlivých druhov vrátených späť do mora môžu byť zaznamenané v lodnom denníku na účely hodnotenia. Za presnosť údajov zaznamenaných v lodnom denníku zodpovedá kapitán.

Zdôvodnenie

Výbor regiónov považuje kvôli právnemu objasneniu za nevyhnutné pridať výraz „v písomnej forme“ berúc do úvahy článok 15 v doplnenom znení.

Výbor regiónov sa domnieva, že kvantitatívne obmedzenia v tomto článku zaťažujú kapitánov rybárskych plavidiel novým a mimoriadnym bremenom a v súvislosti so zaznamenávaním odpadov nemajú žiaden vplyv na využívanie rybolovných možností. Text nariadenia Rady (EHS) č. 2847/93 ustanovuje, že: „Množstvá vrátené späť do mora možno zaznamenať na účely hodnotenia.“ Výbor regiónov odporúča použiť tento text.

Pozmeňovací návrh 10

Návrh nariadenia Rady, článok 14 ods. 3

Text navrhnutý Komisiou Pozmeňovací návrh VR 3. Povolená miera tolerancie odhadov množstiev rýb ponechaných na palube, ktoré sa zaznamenávajú do lodného denníka v kilogramoch, je 5 %. 3. Povolená miera tolerancie odhadov množstiev druhov rýb, ktoré podliehajú TAC a kvótam, ponechaných na palube, ktoré sa zaznamenávajú do lodného denníka v kilogramoch, je 5 12 %.

Zdôvodnenie

Výbor regiónov podotýka, že miera tolerancie je ľubovoľný údaj, pre ktorý neexistuje žiadne logické odôvodnenie. Praktické skúšky, ktoré vykonala firma MRAG na rybárskych plavidlách, preukázali výrazne odlišné miery s malým počtom korelačných faktorov. Ak by malo byť schválené jedno číslo, muselo by byť efektívne a úmerné požiadavkám na monitorovanie. Výbor regiónov považuje navrhovanú mieru za nevykonateľnú. Je potrebné prijať kompromis medzi súčasným systémom a mierou pre obnovu zásob. Nariadenie by malo platiť iba pre druhy podliehajúce TAC.

Pozmeňovací návrh 11

Návrh nariadenia Rady, článok 15 ods. 1 a 2

Text navrhnutý Komisiou Pozmeňovací návrh VR Článok 15 Elektronické zaznamenávanie a prenos údajov lodného denníka 1. Kapitán rybárskeho plavidla Spoločenstva s celkovou dĺžkou väčšou ako 10 metrov zaznamenáva informácie lodného denníka elektronickými prostriedkami a minimálne raz denne ich elektronickými prostriedkami odosiela príslušnému orgánu vlajkového členského štátu. 2. Odsek 1 sa uplatňuje na rybárske plavidlá s celkovou dĺžkou väčšou ako 15 metrov až do 24 metrov od 1. júla 2011 a na rybárske plavidlá s celkovou dĺžkou väčšou ako 10 metrov až do 15 metrov od 1. januára 2012. Plavidlá Spoločenstva s celkovou dĺžkou do 15 metrov môžu byť oslobodené od ustanovení odseku 1, ak: a) pôsobia výhradne v teritoriálnych moriach vlajkového členského štátu alebo b) nikdy nestrávia viac ako 24 hodín na mori od okamihu vyplávania po návrat do prístavu. Článok 15 Elektronické zaznamenávanie a prenos údajov lodného denníka 1. Kapitán rybárskeho plavidla Spoločenstva s celkovou dĺžkou väčšou ako 10 15 metrov zaznamenáva informácie lodného denníka elektronickými prostriedkami a minimálne raz denne ich elektronickými prostriedkami odosiela príslušnému orgánu vlajkového členského štátu. 2. Odsek 1 sa uplatňuje na rybárske plavidlá s celkovou dĺžkou väčšou ako 15 metrov až do 24 metrov od 1. júla 2011 a na rybárske plavidlá s celkovou dĺžkou väčšou ako 10 metrov až do 15 metrov od 1. januára 2012. Plavidlá spoločenstva s celkovou dĺžkou do 15 metrov môžu byť oslobodené od odseku 1, ak: a) pôsobia výhradne v teritoriálnych moriach vlajkového členského štátu alebo b) nikdy nestrávia viac ako 24 hodín na mori od okamihu vyplávania po návrat do prístavu.

Zdôvodnenie

Výbor regiónov sa domnieva, že rybárske plavidlá s celkovou dĺžkou väčšou ako 10 metrov až do 15 metrov nie sú dostatočne veľké na to, aby uľahčili bezpečné a cenovo výhodné využívanie elektronických lodných denníkov.

Pozmeňovací návrh 12

Návrh nariadenia Rady, článok 17 ods. 1

Text navrhnutý Komisiou Pozmeňovací návrh VR 1. Bez toho, aby boli dotknuté osobitné ustanovenia uvedené vo viacročných plánoch, oznámia kapitáni rybárskych plavidiel spoločenstva alebo ich zástupcovia príslušným orgánom členského štátu, ktorého prístav alebo vyloďovacie zariadenia chcú využívať minimálne 4 hodiny, pred odhadovaným časom vplávania do prístavu, pokiaľ príslušné orgány už neudelili povolenie na skorší vstup, tieto informácie: a) identifikáciu plavidla; b) názov cieľového prístavu určenia a účel príchodu, napríklad vykládka, prekládka, prístup k službám; c) povolenie na rybolov alebo prípadné oprávnenie pomáhať pri rybolovných operáciách alebo prekladať produkty rybolovu; d) dátumy rybárskeho výjazdu a oblasti, v ktorých sa vykonával lov; e) odhadovaný dátum a čas príchodu do prístavu; f) množstvá jednotlivých druhov držané na palube vrátane návratov s nulovým úlovkom; g) množstvá jednotlivých druhov, ktoré sa majú vylodiť alebo preložiť. 1. Bez toho, aby boli dotknuté osobitné ustanovenia uvedené vo viacročných plánoch, oznámia kapitáni rybárskych plavidiel Spoločenstva s celkovou dĺžkou väčšou ako 15 metrov alebo ich zástupcovia príslušným orgánom členského štátu, ktorého prístav alebo vyloďovacie zariadenia chcú využívať minimálne 4 hodiny, pred odhadovaným časom vplávania do prístavu, pokiaľ príslušné orgány už neudelili povolenie na skorší vstup, tieto informácie: a) identifikáciu plavidla; b) názov cieľového prístavu určenia a účel príchodu, napríklad vykládka, prekládka, prístup k službám; c) povolenie na rybolov alebo prípadné oprávnenie pomáhať pri rybolovných operáciách alebo prekladať produkty rybolovu; d) dátumy rybárskeho výjazdu a oblasti, v ktorých sa vykonával lov; e) odhadovaný dátum a čas príchodu do prístavu; f) množstvá jednotlivých druhov držané na palube vrátane návratov s nulovým úlovkom; g) množstvá jednotlivých druhov, ktoré sa majú vylodiť alebo preložiť.

Zdôvodnenie

Výbor regiónov sa domnieva, že menšie rybárske plavidlá do celkovej dĺžky 15 metrov nie sú dostatočne veľké na to, aby sa z bezpečnostných dôvodov požadovalo oznámenie odhadovaného času príchodu do prístavu 4 hodiny vopred. Požiadavka zaznamenávať čo nebolo chytené, je nepochopiteľná.

Pozmeňovací návrh 13

Návrh nariadenia Rady, článok 21 ods. 2

Text navrhnutý Komisiou Pozmeňovací návrh VR 2. Bez toho, aby boli dotknuté osobitné ustanovenia uvedené vo viacročných plánoch, kapitán rybárskeho plavidla Spoločenstva s celkovou dĺžkou väčšou ako 10 metrov alebo jeho zástupca odošle údaje vyhlásenia o vykládke elektronickými prostriedkami príslušným orgánom vlajkového členského štátu do 2 hodín od ukončenia vykládky. 2. Bez toho, aby boli dotknuté osobitné ustanovenia uvedené vo viacročných plánoch, kapitán rybárskeho plavidla Spoločenstva s celkovou dĺžkou väčšou ako 10 metrov alebo jeho zástupca odošle údaje vyhlásenia o vykládke elektronickými prostriedkami v prípade celkovej dĺžky väčšej ako 15 metrov, inak v písomnej forme, príslušným orgánom vlajkového členského štátu do 2 48 hodín od ukončenia vykládky.

Zdôvodnenie

Výbor regiónov zaregistroval, že informácie na vyhlásení o vykládke musí kapitán potvrdiť presne, pričom je potrebné uviesť druh a hmotnosť úlovku. Táto nevýhodná požiadavka môže mať výrazný vplyv na náklady pre prístavy vykládky bez aukčných zariadení a predovšetkým pre menšie plavidlá realizujúce vykládku v okrajových námorných regiónoch. Interval stanovený v článku 8 nariadenia Rady (EHS) č. 2847/93 predstavuje 48 hodín. Výbor regiónov navrhuje použiť tento text.

Pozmeňovací návrh 14

Návrh nariadenia Rady, článok 23 ods. 3

Text navrhnutý Komisiou Pozmeňovací návrh VR 3. Všetky úlovky zo zásob alebo zo skupiny zásob podliehajúcich kvótam, ktoré ulovili rybárske plavidlá Spoločenstva, sa porovnávajú s kvótami uplatňovanými na vlajkový členský štát pre dané zásoby alebo skupinu zásob, nezávisle od miesta vykládky. 3. Všetky úlovky vykládky zo zásob alebo zo skupiny zásob podliehajúcich kvótam, ktoré ulovili rybárske plavidlá Spoločenstva, sa porovnávajú s kvótami uplatňovanými na vlajkový členský štát pre dané zásoby alebo skupinu zásob, nezávisle od miesta vykládky.

Zdôvodnenie

Výbor poukazuje na to, že kým vnútroštátne kvóty sú určované z množstva známeho ako celkový povolený výlov, toto množstvo sa počíta a je naďalej potrebné ho počítať v mieste vykládky a prvého predaja. Odpad by sa nemal odpočítavať z vnútroštátnych kvót.

Pozmeňovací návrh 15

Návrh nariadenia Rady, článok 31 ods. 1

Text navrhnutý Komisiou Pozmeňovací návrh VR 1. Pri nových motoroch, náhradných motoroch a motoroch, ktoré boli technicky upravené, orgány členských štátov úradne potvrdzujú, že nie sú schopné vyvinúť väčší výkon, než je výkon uvedený v osvedčení motora. Takéto potvrdenia sa vydávajú len vtedy, ak motor nie je schopný vyvinúť väčší ako stanovený výkon. 1. S výnimkou plavidiel kratších ako 10 metrov, ktoré používajú len statický rybársky výstroj, p Pri nových motoroch, náhradných motoroch a motoroch, ktoré boli technicky upravené, orgány členských štátov úradne potvrdzujú, že nie sú schopné vyvinúť väčší výkon, než je výkon uvedený v osvedčení motora. Takéto potvrdenia sa vydávajú len vtedy, ak motor nie je schopný vyvinúť väčší ako stanovený výkon.

Zdôvodnenie

Nie je vhodné, aby sa úradne potvrdzoval výkon motora pri všetkých rybárskych plavidlách, ktoré sa používajú prevažne na pobrežný rybolov v malom. Na rybárske plavidlá kratšie než 10 metrov, ktoré používajú len statický rybársky výstroj, by sa táto požiadavka preto nemala vzťahovať. Údaje poskytnuté výrobcom motora by sa mali považovať za postačujúce. Výkon motora je pre rybársku efektívnosť rozhodujúci iba v prípade rybolovu vlečnou sieťou.

Pozmeňovací návrh 16

Návrh nariadenia Rady, článok 37 ods. 2, úvodný text

Text navrhnutý Komisiou Pozmeňovací návrh VR 2. V miestach rybolovu, v ktorých je povolené mať na palube viac ako dva typy rybárskeho výstroja, nepoužívaný výstroj sa uskladňuje tak, aby sa nemohol okamžite použiť v súlade s týmito podmienkami: 2. V miestach rybolovu, v ktorých je povolené mať na palube viac ako dva alebo viac typy ov rybárskeho výstroja, nepoužívaný výstroj sa uskladňuje tak, aby sa nemohol okamžite použiť v súlade s týmito podmienkami:

Zdôvodnenie

Výbor regiónov je presvedčený, že ide o chybu v návrhu. Druhé a ďalšie nepoužívané výstroje je potrebné uskladniť.

Pozmeňovací návrh 17

Návrh nariadenia Rady, článok 40 ods. 1 a 2

Text navrhnutý Komisiou Pozmeňovací návrh VR Článok 40 Tranzit cez chránenú morskú oblasť 1. Tranzit cez chránenú morskú oblasť je povolený pre všetky rybárske plavidlá za týchto podmienok: a) všetky súčasti výstroja sú počas tranzitu priviazané a uskladnené a b) rýchlosť počas tranzitu nie je menšia ako 6 uzlov. 2. Kapitáni rybárskych plavidiel Spoločenstva, ktorí majú v úmysle uskutočniť tranzit cez chránenú morskú oblasť, oznámia orgánom vlajkového členského štátu a pobrežnému členskému štátu tieto údaje vo forme správy o tranzite: a) názov plavidla, vonkajšie identifikačné označenie, rádiový volací znak a meno kapitána plavidla; b) súradnice zemepisnej polohy plavidla, na ktoré sa vzťahuje oznámenie; c) dátum a čas každého vstupu do chránenej morskej oblasti a d) dátum a čas každého odchodu z chránenej morskej oblasti. Článok 40 Tranzit cez chránenú morskú oblasť 1. Tranzit rybárskych plavidiel, ktoré inak nemajú povolenie na lov rýb v danej oblasti, cez chránenú morskú oblasť je povolený pre všetky rybárske plavidlá za týchto podmienok: a) všetky súčasti výstroja sú počas tranzitu priviazané a uskladnené a. b) rýchlosť počas tranzitu nie je menšia ako 6 uzlov. 2. Kapitáni rybárskych plavidiel Spoločenstva, ktorí majú v úmysle uskutočniť tranzit cez chránenú morskú oblasť, alebo ak majú povolenie na lov rýb v tejto oblasti, oznámia orgánom vlajkového členského štátu a pobrežnému členskému štátu tieto údaje vo forme správy o tranzite: a) názov plavidla, vonkajšie identifikačné označenie, rádiový volací znak a meno kapitána plavidla; b) súradnice zemepisnej polohy plavidla, na ktoré sa vzťahuje oznámenie; c) dátum a čas každého vstupu do chránenej morskej oblasti a d) dátum a čas každého odchodu z chránenej morskej oblasti.

Zdôvodnenie

Výbor regiónov má vážne obavy, pokiaľ ide o právne postavenie chránených morských oblastí podľa definície v článku 4 a v návrhu v článkoch 39 a 40. Podľa návrhu by morské chránené oblasti mali rovnaké postavenie ako „zóna zákazu lovu“. Pravidlo „tranzitu“ by malo platiť iba pre tie plavidlá, ktoré nemajú iné povolenie podľa článku 7 písm. c). Výbor regiónov spochybňuje požiadavky na monitorovanie v článku 39 a podmienky v článku 4 a 40 a navrhuje ich pozmenenie a doplnenie.

Pozmeňovací návrh 18

Návrh nariadenia Rady, článok 41 ods. 1

Text navrhnutý Komisiou Pozmeňovací návrh VR 1. Kapitán rybárskeho plavidla zaznamená každý odpad objemovo ekvivalentný 15 kg živej hmotnosti a podľa možnosti elektronickými prostriedkami okamžite oznámi tieto informácie svojim príslušným orgánom. 1. Kapitán rybárskeho plavidla zaznamená môže zaznamenať každý odpad objemovo ekvivalentný 15 kg živej hmotnosti a podľa možnosti elektronickými prostriedkami okamžite oznámi tieto informácie svojim príslušným orgánom. do lodného denníka odhadované množstvá všetkých druhov vrátených späť do mora na účely hodnotenia.

Zdôvodnenie

Text nariadenia Rady (EHS) č. 2847/93 stanovuje, že „množstvá vrátené späť do mora možno zaznamenať na účely hodnotenia“. Výbor regiónov odporúča použiť pozmenený text. Bolo by neodôvodnené požadovať zaznamenávanie každého odpadu nad 15 kg a oznamovať ho príslušným orgánom. Výbor regiónov verí, že nevyhnutný odpad je potrebné okamžite vrátiť do mora s cieľom zabezpečiť maximálnu možnosť prežitia.

Pozmeňovací návrh 19

Návrh nariadenia Rady, článok 47

Text navrhnutý Komisiou Pozmeňovací návrh VR Článok 47 Rekreačný rybolov 1. Rekreačný rybolov na plavidle vo vodách Spoločenstva zo zásob, ktoré podliehajú viacročnému plánu podlieha povoleniu pre toto plavidlo, ktoré vydá vlajkový členský štát. 2. Vlajkový členský štát registruje úlovky z rekreačného rybolovu zo zásob, ktoré podliehajú viacročnému plánu. 3. Úlovky druhov z rekreačného rybolovu, ktoré podliehajú viacročným plánom, sa počítajú do príslušných kvót vlajkového členského štátu. Príslušné členské štáty stanovia podiel na týchto kvótach, ktorý sa má použiť výhradne na účely rekreačného rybolovu. 4. Obchodovanie s úlovkami z rekreačného rybolovu je zakázané okrem dobročinných účelov. Článok 47 Rekreačný rybolov 1. Rekreačný rybolov na plavidle bez licencie vo vodách Spoločenstva zo zásob, ktoré podliehajú viacročnému plánu, podlieha povoleniu pre toto plavidlo, ktoré vydá vlajkový členský štát. 2. Vlajkový členský štát registruje úlovky z rekreačného rybolovu zo zásob, ktoré podliehajú viacročnému plánu. 3. Úlovky druhov z rekreačného rybolovu, ktoré podliehajú viacročným plánom, sa počítajú do príslušných kvót vlajkového členského štátu. Príslušné členské štáty stanovia podiel na týchto kvótach, ktorý sa má použiť výhradne na účely rekreačného rybolovu. 4. Obchodovanie s úlovkami z rekreačného rybolovu je zakázané okrem dobročinných účelov.

Zdôvodnenie

Výbor regiónov navrhuje definíciu rekreačného rybolovu v článku 4 ods. 27. Tu navrhovaný text objasňuje pozíciu vzhľadom na licencie a povolenie.

Ako je uvedené v bode 26 politických odporúčaní, ak by takýto lov rýb nebol regulovaný, mohol by ohroziť zásoby rýb v rámci plánov obnovy, napr. v prípade profesionálnej rybárskej turistiky, prípadne mimo sezóny komerčného rybolovu. Vypustením bodu 3 a 4 sa zabezpečí, že regulácia bude primeraná, t. j. že nebude prehnaná.

Pozmeňovací návrh 20

Návrh nariadenia Rady, článok 52 ods. 2 a 3

Text navrhnutý Komisiou Pozmeňovací návrh VR 2. Ostatné produkty rybolovu sa predávajú len v aukčnom stredisku alebo orgánom či osobám oprávneným členskými štátmi. 3. Kupujúci, ktorý kupuje produkty rybolovu z rybárskeho plavidla v rámci prvého predaja, je zaregistrovaný u orgánov členského štátu, kde sa prvý predaj uskutočňuje. Na účely registrácie sa každý kupujúci identifikuje podľa jeho čísla DPH v národnej databáze. 2. Ostatné produkty rybolovu sa predávajú len v aukčnom stredisku alebo orgánom či osobám oprávneným členskými štátmi. 2 3. Kupujúci, ktorý kupuje produkty rybolovu z rybárskeho plavidla v rámci prvého predaja, je zaregistrovaný u orgánov členského štátu, kde sa prvý predaj uskutočňuje. Na účely registrácie sa každý kupujúci identifikuje podľa jeho registračného čísla alebo čísla DPH v národnej databáze.

Zdôvodnenie

Výbor regiónov je presvedčený, že číslo DPH nemusí byť vždy relevantné, členský štát však udeľuje registračné číslo.

Pozmeňovací návrh 21

Návrh nariadenia Rady, článok 53 ods. 1

Text navrhnutý Komisiou Pozmeňovací návrh VR 1. Všetci registrovaní kupujúci, ktorí nakupujú produkty rybolovu a akvakultúry, zabezpečia, aby všetky získané dávky boli odvážené váhami schválenými príslušnými orgánmi. Váženie sa vykonáva pred tým, ako sa ryby roztriedia, spracujú, uskladnia a prepravia z miesta vykládky alebo opätovného predaja. 1. Všetci registrovaní kupujúci, ktorí nakupujú produkty rybolovu a akvakultúry, zabezpečia, aby reprezentatívne vzorky všetky ých získané ých dávky ok boli odvážené váhami schválenými príslušnými orgánmi. Váženie sa vykonáva v čase triedenia, no pred tým, ako sa ryby roztriedia, spracujú, uskladnia a prepravia z miesta vykládky alebo opätovného predaja.

Zdôvodnenie

Výbor regiónov sa obáva, že ak sa bude vážiť každá prepravka rýb, zbytočná manipulácia a oneskorenia môžu negatívne ovplyvniť kvalitu rýb.

Pozmeňovací návrh 22

Návrh nariadenia Rady, článok 53 ods. 3

Text navrhnutý Komisiou Pozmeňovací návrh VR 3. Členské štáty môžu odchylne od odseku 1 povoliť váženie čerstvých rýb po preprave z miesta vykládky za podmienky, že ryby nebolo možné odvážiť pri vykládke a že boli prepravené na miesto určenia na území členského štátu, ktoré nie je vzdialené viac ako 20 kilometrov od miesta vykládky. 3. Členské štáty môžu odchylne od odseku 1 povoliť váženie čerstvých rýb po preprave z miesta vykládky za podmienky, že ryby nebolo možné odvážiť pri vykládke a že boli prepravené na miesto určenia na území členského štátu, ktoré nie je vzdialené viac ako 20 100 kilometrov od miesta vykládky.

Zdôvodnenie

Výbor regiónov má obavy, že Komisia navrhuje pre toto odvetvie zbytočne náročné požiadavky, ktoré môžu odrádzať od podpory kultúry dodržiavania pravidiel.

Pozmeňovací návrh 23

Návrh nariadenia Rady, článok 54 ods. 1

Text navrhnutý Komisiou Pozmeňovací návrh VR 1. Registrovaní kupujúci, registrované aukcie alebo iné orgány či osoby, ktoré sú zodpovedné za prvý obchod s produktmi rybolovu vyloženými v členskom štáte, predložia elektronicky do 2 hodín od prvého predaja príslušným orgánom členského štátu, na území ktorého sa prvý predaj uskutočnil, záznam o predaji. Ak tento členský štát nie je vlajkovým štátom plavidla, ktoré vyložilo ryby, zabezpečí, aby sa kópia záznamu o predaji po prijatí príslušných informácií predložila príslušným orgánom vlajkového členského štátu. Za presnosť záznamu o predaji nesú zodpovednosť títo kupujúci, aukcie, orgány alebo osoby. 1. Registrovaní kupujúci, registrované aukcie alebo iné orgány či osoby, ktoré sú zodpovedné za prvý obchod s produktmi rybolovu vyloženými v členskom štáte, predložia elektronicky do 2 48 hodín od prvého predaja príslušným orgánom členského štátu, na území ktorého sa prvý predaj uskutočnil, záznam o predaji. Ak tento členský štát nie je vlajkovým štátom plavidla, ktoré vyložilo ryby, zabezpečí, aby sa kópia záznamu o predaji po prijatí príslušných informácií predložila príslušným orgánom vlajkového členského štátu. Za presnosť záznamu o predaji nesú zodpovednosť títo kupujúci, aukcie, orgány alebo osoby.

Zdôvodnenie

Pri obchodovaní s rybami je potrebné venovať pozornosť kvalite a čas dodania zákazníkom musí byť minimalizovaný. Výbor regiónov verí, že zníženie intervalu medzi prvým predajom a predložením vyhlásení príslušným orgánom zo 48 na 2 hodiny je nepraktické.

Pozmeňovací návrh 24

Návrh nariadenia Rady, článok 82 ods. 2 a 3

Text navrhnutý Komisiou Pozmeňovací návrh VR 2. Okrem toho pre všetky závažné priestupky, ktorých úroveň sa nedá spojiť s hodnotou produktov rybolovu získaných spáchaním závažného priestupku, členské štáty zabezpečia, aby fyzickú osobu, ktorá spáchala závažný priestupok, alebo právnickú osobu považovanú za zodpovednú za závažný priestupok bolo možné potrestať správnou pokutou v minimálnej výške aspoň 5 000 EUR a v maximálnej výške aspoň 300 000 EUR za každý závažný priestupok. Vlajkový členský štát je okamžite informovaný o uloženej sankcii. 3. V prípade opakovaného závažného priestupku v priebehu 5-ročného obdobia členský štát uloží správnu pokutu v minimálnej výške aspoň 10 000 EUR a v maximálnej výške aspoň 600 000 EUR. 2. Okrem toho pre všetky závažné priestupky, ktorých úroveň sa nedá spojiť s hodnotou produktov rybolovu získaných spáchaním závažného priestupku, členské štáty zabezpečia, aby fyzickú osobu, ktorá spáchala závažný priestupok, alebo právnickú osobu považovanú za zodpovednú za závažný priestupok bolo možné potrestať správnou pokutou v minimálnej výške aspoň 5 000 EUR a v maximálnej výške aspoň300 000 EUR za každý závažný priestupok. Vlajkový členský štát je okamžite informovaný o uloženej sankcii. 3. V prípade opakovaného závažného priestupku v priebehu 5-ročného obdobia jedného roka členský štát uloží správnu pokutu v minimálnej výške aspoň 10 000 EUR a v maximálnej výške aspoň600 000 EUR.

Zdôvodnenie

Výbor regiónov je presvedčený, že súdnictvo každého členského štátu by malo stanoviť pokutu na maximum. Slová „aspoň“ v kombinácii so slovom „maximálne“ sú nadbytočné. V záujme zjednotenia VR poukazuje na to, že článok 76 uvádza iba „jeden rok“.

Pozmeňovací návrh 25

Návrh nariadenia Rady, článok 99

Text navrhnutý Komisiou Pozmeňovací návrh VR Článok 99 Zamietnutie prevodu kvót Komisia môže zamietnuť prevod kvót členského štátu zo zásob na nasledujúci rok v súlade s článkom 3 nariadenia Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie TAC a kvót presahujúce rok, ak: a) príslušný členský štát prekročil rybolovnú kvótu, ktorá sa má previesť, v ktoromkoľvek z bezprostredne predchádzajúcich dvoch rokov alebo b) sa tieto kvóty týkajú zásob podliehajúcich viacročnému plánu, alebo úlovkov súvisiacich so zásobami podliehajúcimi viacročnému plánu a došlo k prekročeniu týchto rybolovných kvót, alebo kvót zo zásob podliehajúcich viacročnému plánu, pričom tieto zásoby boli vylovené týmto členským štátom v jednom z bezprostredne predchádzajúcich piatich rokov; alebo c) príslušný členský štát neprijal primerané opatrenia na zabezpečenie správneho riadenia rybolovných možností príslušných zásob, predovšetkým tým, že nepoužíva automatizovaný systém potvrdzovania údajov uvedený v článku 102, alebo tým, že v nedostatočnej miere používa systémy poskytujúce údaje pre tento systém potvrdzovania údajov. Článok 99 Zamietnutie prevodu kvót Komisia môže zamietnuť prevod kvót členského štátu zo zásob na nasledujúci rok v súlade s článkom 3 nariadenia Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie TAC a kvót presahujúce rok, ak: a) príslušný členský štát prekročil rybolovnú kvótu, ktorá sa má previesť, v ktoromkoľvek z bezprostredne predchádzajúcich dvoch rokov alebo b) sa tieto kvóty týkajú zásob podliehajúcich viacročnému plánu, alebo úlovkov súvisiacich so zásobami podliehajúcimi viacročnému plánu a došlo k prekročeniu týchto rybolovných kvót, alebo kvót zo zásob podliehajúcich viacročnému plánu, pričom tieto zásoby boli vylovené týmto členským štátom v jednom z bezprostredne predchádzajúcich piatich rokov; alebo c) príslušný členský štát neprijal primerané opatrenia na zabezpečenie správneho riadenia rybolovných možností príslušných zásob, predovšetkým tým, že nepoužíva automatizovaný systém potvrdzovania údajov uvedený v článku 102, alebo tým, že v nedostatočnej miere používa systémy poskytujúce údaje pre tento systém potvrdzovania údajov.

Zdôvodnenie

Výbor regiónov má vážne obavy, že zamietnutie výmeny kvót je navrhované ako trest. Hrozí nebezpečenstvo, že Komisia môže jednostranne zmeniť relatívnu stabilitu TAC a kvót medzi členskými štátmi.

Pozmeňovací návrh 26

Návrh nariadenia Rady, článok 100

Text navrhnutý Komisiou Pozmeňovací návrh VR Článok 100 Zamietnutie výmeny kvót Komisia môže vylúčiť možnosť výmeny kvót v súlade s článkom 20 ods. 5 nariadenia (ES) č. 2371/2002: a) pre kvóty, u ktorých je prekročenie rybolovného limitu väčšie ako 10 % kvót dostupných pre jeden z príslušných členských štátov v jednom z bezprostredne predchádzajúcich dvoch rokov; alebo b) ak príslušný členský štát neprijal primerané opatrenia na zabezpečenie správneho riadenia rybolovných možností príslušných zásob, predovšetkým tým, že nepoužíva automatizovaný systém potvrdzovania údajov uvedený v článku 102, alebo tým, že v nedostatočnej miere používa systémy poskytujúce údaje pre tento systém potvrdzovania údajov. Článok 100 Zamietnutie výmeny kvót Komisia môže vylúčiť možnosť výmeny kvót v súlade s článkom 20 ods. 5 nariadenia (ES) č. 2371/2002: a) pre kvóty, u ktorých je prekročenie rybolovného limitu väčšie ako 10 % kvót dostupných pre jeden z príslušných členských štátov v jednom z bezprostredne predchádzajúcich dvoch rokov; alebo b) ak príslušný členský štát neprijal primerané opatrenia na zabezpečenie správneho riadenia rybolovných možností príslušných zásob, predovšetkým tým, že nepoužíva automatizovaný systém potvrdzovania údajov uvedený v článku 102, alebo tým, že v nedostatočnej miere používa systémy poskytujúce údaje pre tento systém potvrdzovania údajov.

Zdôvodnenie

Výbor regiónov má vážne obavy, že zamietnutie výmeny kvót je navrhované ako trest. Hrozí nebezpečenstvo, že Komisia môže jednostranne zmeniť relatívnu stabilitu TAC a kvót medzi členskými štátmi.

V Bruseli 18. júna 2009 Predseda Výboru regiónov Luc VAN DEN BRANDE

(1) CdR 22/2008 fin, CdR 258/2006 fin, CdR 153/2001 fin.

(2) CdR 22/2008 fin, CdR 258/2006 fin.

(3) CdR 258/2006 fin.

(4) CdR 22/2008 fin, CdR 252/2004 fin, CdR 189/2002 fin, CdR 153/2001 fin.

(5) CdR 189/2002 fin.

(6) CdR 153/2001 fin.

(7) CdR 258/2006 fin, CdR 189/2002 fin, CdR 153/2001 fin.

(8) CdR 153/2001 fin.